**Mi-e dor**

*Ștefan Doroftei Doimneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De-aici din depărtări străine

Iubită mamă azi te-anunţ,

Mi-e dor de casa mea, de tine

Şi-am să mă-ntorc, şi-am să renunţ.

Mi-e dor de-alintul şi cuvântul

Ce-l frământai în dimineţi,

Când în cuptor ardea doar vântul

Şi făceai pâine din tristeţi.

Mi-e dor de uliţa cu tină

De mersu-ţi greu, răvăşitor,

Când în credinţa ta creştină

Mă luminai cu viitor.

Mi-e dor de tata, de dojana

Ce o primeam când mai greşeam,

Azi încă mi-e deschisă rana

Că a plecat şi nu-l mai am.

Mi-e dor de glia mea străbună

Unde-am crescut şi m-am lansat,

Unde furam roze din lună

Pentru domniţele din sat.

Mi-e dor de munţii mei, de deltă,

De mare şi câmpii cu maci,

Să cânt cu valul în revoltă

În graiul nostru de la daci.

Am să revin în prag de iarnă

Când tot românul s-a gătat,

Unitei ţări să îi decearnă

Un centenar de neuitat.

Şi-am să m-ămbrac la sărbătoare

În strai străbun cu tricolor...

Frumoasă Românie Mare,

N-am să mai plec nici dacă mor!